Sefydliad Cymunedol Cymru

Mae Sefydliad Cymunedol Cymru (Saesneg: Community Foundation Wales) yn dyfarnu grantiau gwerth dros £2.6 miliwn y flwyddyn i elusennau a grwpiau cymunedol ar draws Cymru.

Strwythur
Crëwyd y Sefydliad yn 1999 ac mae ganddi dros 30,000 o grwpiau cymunedol ac elusennau yng Nghymru sy’n gweithio i wella a datblygu eu cymunedau gan ddefnyddio eu menter eu hunain i ddiwallu anghenion lleol. Mae'n gweithio gyda chefnogwyr a phartneriaid hael i ddod o hyd i brosiectau lleol sy’n helpu i atgyfnerthu cymunedau ar hyd a lled Cymru drwy eu hariannu. 

Grantiau
Mae grantiau gan y Sefydliad yn cael eu cyflwyno ar gyfer mentrau lleol, gwirfoddol. Gwneir y gwaith gwirfoddol lleol fel arfer o fewn cyllideb gyfyngedig neu yn wirfoddol, felly mae'r Sefydliad yn canolbwyntio ar ddod o hyd i brosiectau a sefydliadau, deall beth y maent yn ceisio ei gyflawni a chefnogi eu gwaith.

 Cronfa Gwytnwch Coronafirws 
Cododd fersiwn newydd y gân Dwylo Dros y Môr, a recordiwyd yn 2020, bres ar gyfer Sefydliad Cymunedol Cymru, ac yn benodol ar gyfer eu Cronfa Gwytnwch Coronafirws. Perfformiwyd y gân gyntaf ym 1985 er mwyn codi arian i ddioddefwyr newyn Ethiopia.https://www.youtube.com/watch?v=rGOFjK0zaoI Ymhlith y cantorion yn 2020 roedd amrywiaeth o artistiaid Cymraeg cyfoes gan gynnwys Rhys Gwynfor,  Elin Fflur, Alys Williams, Ifan Pritchard (Gwilym), Heledd Watkins (HMS Morris), Sorela, Adwaith, Casi Wyn, Glain Rhys, Gwilym Bowen Rhys, Kizzy Crawford, a Ffion Emyr.

 Pencadlys 
Mae pencadlys y Sefydliad yn St. Andrews House, 24 St. Andrews Crescent, canol Caerdydd.https://communityfoundationwales.org.uk/cy/hafan/

Dolenni
Gwefan swyddogol Sefydliad Cymunedol Cymru
Sefydliad Cymunedol Cymru ar Facebook
@foundationwales ar Twitter

Cyferiadau

Categori:Sefydliadau a leolir yng Nghaerdydd‎
Categori:Sefydliadau 1999
Categori:Gwirfoddoli
Categori:Sefydliadau'r 1990au